JY LEES NOU Ons obsessie van die week is Karen Gillian!
Deur Chrislynn Sias (saamgestel)
Karen Gillian is ons obsessie van die week. Foto: Gallo Images/ Getty Images.
Dié Skotse rooikop was al model en draaiboekskrywer en tussendeur ryg sy die fliekrolle in!
VROU VAN VELE TALENTE
Karen (30) is bekend vir haar spel in die Guardians of the Galaxy-flieks en in The Circle, maar sy is ook ’n vervaardiger en draaiboekskrywer. Haar Guardians-karakter, Nebula, gaan volgende jaar in Avengers: Infinity War te sien wees.
Slowly driving my make up artists mad by doing this every time we de-rig. They love it really... #nebula #avengers
A post shared by Karen Gillan (@karengillanofficial) on Sep 29, 2017 at 8:30am PDT
Karen het danksy haar rol as Amy Pond in die bekroonde BBC-reeks Doctor Who bekend geraak in die vermaakbedryf.
Toe aanhangers ’n bohaai opskop toe Jodie Whittaker die rol kry van die eerste vroulike “The Doctor”, het Karen hulle vinnig op hul plek gesit: "Mense wonder of ’n vrou die rol kan vertolk. Dit is heeltemal verregaande. Sy is ’n briljante aktrise en ek dink sy gaan die reeks vernuwe."
Die natuurlike rooikop verwys graag in die sosiale media na haarself as Ginger wanneer sy kiekies deel waarop haar hare al die aandag trek.
When I did a shoot for GQ magazine and looked like a ginger giraffe.
A post shared by Karen Gillan (@karengillanofficial) on Apr 15, 2017 at 12:10pm PDT
Jumanji: Welcome to the Jungle word op 29 Desember uitgereik. Daarin speel Karen teenoor Nick Jonas, The Rock en Kevin Hart. Sy sê: "Dis indrukwekkend, ongelooflik en briljant. Ek kan dit nie in een woord opsom nie, want dis te goed. Dit is ’n moetsienfliek dié."
Some pictures from the Hawaii leg of the #jumanjipromotour. I'm wearing a @miumiu dress styled by @karlawelchstylist hair by @bobbyeliot and make up by @coleencampbellolwell. Swipe for more photos! #jumanji
A post shared by Karen Gillan (@karengillanofficial) on Nov 28, 2017 at 1:45pm PST
Bronne: Mirror.co.uk, Instagram, Imdb.com, YouTube
Meer oor: tieners